Lokakuu (Ervasti)
Lokakuu.
 Ma silloin synnyin.
 Ma silloin ensi kerran päivänvalon näin,
 kun ruudinsavu peitti suuren maamme
 ja kuula kaatoi isän, kalleimpamme,
 ja minä maailmahan orvoks jäin.
 Vain äidin itku, sodan hirmujyske
 olivat mulla kehtolaulunain,
 ja sotahuudot, taistelujen ryske
 kadulla kaikui alla akkunain.

 Lokakuu.
 Ma sulle laulan.
 Ma kasvatti oon Suuren Lokakuun.
 Vaikk isä kaatui, orpo ole en,
 oon lapsi maamme suurten sankarten.
 Siks sydän puhkee riemulauleluun.
 On maamme parhaat minun veljiäni
 ja muusat mulle siskoiks sopeutuu.
 On Lenin-puolue mun isänäni
 ja äitini on Suuri Lokakuu.

1940

Veikko Ervasti